Diari Oficial de la Generalitat Valenciana


Sumari del DOGV 3162, del 15-01-1998 (1998/299)

DECRET 306/1997, de 24 de desembre, del Govern Valencià, pel qual aprova la concessió d'un aval de la Generalitat Valenciana a l'Institut Valencià d'Habitatge, SA.
-------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/12/24/306/dof/vci/html**

### Dades del document

Número de DOGV
:   3162

Data del DOGV
:   15-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/299


Data del document
:   24-12-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 306/1997, de 24 de desembre, del Govern Valencià, pel qual aprova la concessió d'un aval de la Generalitat Valenciana a l'Institut Valencià d'Habitatge, SA. [1998/X299]
  
La Llei d'Hisenda Pública de la Generalitat Valenciana, autoritza el Govern Valencià per a la concessió d'avals dins de determinades condicions que s'hi fixen.
  
D'altra banda, la Llei 4/1996, de 30 de desembre, de Pressupostos de la Generalitat Valenciana per a l'exercici de 1997, estableix que la Generalitat Valenciana podrà prestar avals durant aquest exercici, per a les operacions de crèdit que concerten les entitats o empreses públiques fins un límit de 50.000 milions de pessetes.
  
Actualment, la Generalitat Valenciana està negociant una operació de cessió de la seua cartera de finançament i arrendament d'habitatges de promoció pública, gestionada per l'Institut Valencià d'Habitatge, SA.
  
Aquesta operació inclou la concertació d'una línia de liquiditat per part de l'empresa esmentada, que té per finalitat garantir l'atenció puntual de determinats pagaments derivats de l'operació de cessió.
  
En conseqüència, pot ser necessari atorgar, a favor de l'Institut Valencià d'Habitatge, SA, avals de la Generalitat Valenciana, destinats a garantir aquesta línia de liquiditat i també, si escau, les operacions de cobertura vinculades a les operacions que es concerten.
  
La necessitat de complir determinats terminis en el procés negociador, aconsellen agilitar els tràmits per al compliment d'allò establert abans.
  
Basant-se en això, a proposta del conseller d'Economia, Hisenda i Administració Pública, i amb la deliberació prèvia del Govern Valencià, en la reunió del dia 24 de desembre de 1997,
  
DECRETE
  
Article 1
  
1. Autoritzar el conseller d'Economia, Hisenda i Administració Pública a concedir a l'Institut Valencià d'Habitatge, SA, avals destinats a garantir operacions de crèdit per import de fins 2.600 milions de pessetes, per tal de facilitar la liquiditat necessària per atendre determinats pagaments derivats de l'operació de cessió de la cartera de finançament i arrendament d'habitatges de promoció pública de la Generalitat Valenciana, gestionada per l'Institut Valencià d'Habitatge, SA. Així mateix, és autoritzat per a determinar les característiques i condicions d'aquests avals, en el marc del que estableix la Llei d'Hisenda Pública.
  
2. El termini de vigència de les anteriors autoritzacions acaben el trenta-un de desembre de mil nou-cents noranta-vuit.
  
3. El conseller d'Economia, Hisenda i Administració Pública donarà compte al Govern Valencià dels avals que es presten a favor de l'Institut Valencià d'Habitatge, SA, en virtut de l'autorització continguda en l'apartat 1.
  
Article 2
  
Autoritzar el conseller d'Economia, Hisenda i Administració Pública per atorgar avals destinats a garantir obligacions derivades de la utilització d'instruments financers de cobertura, vinculats a les operacions de crèdit a què fa referència l'article anterior i a determinar, en el supòsit de fer-ne ús, les condicions d'aquests avals, en el marc del que estableix la Llei d'Hisenda Pública.
  
DISPOSICIÓ FINAL
  
Aquest decret entrarà en vigor l'endemà de la publicació en el Diari Oficial de la Generalitat Valenciana.
  
València, 24 de desembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ
  
Conselleria de Medi Ambient
  
 CORRECCIÓ d'errades de l'Ordre de 7 de gener de 1998, de la Conselleria de Medi Ambient, per la qual es modifica l'Ordre de 19 de desembre de 1997, que convocava dues beques per a postgraduats relatives al sector mediambiental.
  
S'han advertit algunes errades en la publicació de l'ordre de referència (DOGV núm. 3.160, de 13.01.98), per la qual cosa es fan les següents correccions:
  
- En la pàgina 492, segon paràgraf, on diu:
  
«Conselleria d'Agricultura, Pesca i Alimentació»;
  
Ha de dir:
  
«Conselleria de Medi Ambient».
  
- En la pàgina 524, en l'epígraf, on diu:
  
«Conselleria d'Agricultura i de Medi Ambient»;
  
Ha de dir:
  
«Conselleria de Medi Ambient».
  
Universitat de València


Còpia Permalink ELI